રાજકોટ શહેરમાં ચાઈનીઝ દોરી અને ચાઈનીઝ તુક્કલના વેચાણ ઉપર પ્રતિબંધ ફરમાવતું જાહેરનામું પોલીસ કમિશ્નર મનોજ અગ્રવાલે જાહેર કર્યું હોવા છતાં છાને ખૂણે વેપારીઓ દ્વારા આ વસ્તુઓ વેચવામાં આવતી હતી ત્યારે ઉચ્ચ અધિકારીઓની સૂચનાથી પ્રનગર પીઆઇ વી એસ વણઝારાના માર્ગદર્શન હેઠળ પીએસઆઇ આર એન હાથલીયા, આનંદભાઈ સહિતના સ્ટાફે જંક્શન પ્લોટ મેઈન રોડ ઉપર આહુજા સીઝન સ્ટોર્સમાં દરોડો પાડી ત્યાંથી 49 તુક્કલ મળી આવતા 980 રૂપિયાના તુક્કલ કબ્જે કરી કલ્પેશ અજીતભાઈ આહુજા નામના સિંધી વેપારીની ધરપકડ કરી હતી જયારે થોરાળા પોલીસે ચુનારાવાડ ચોક અંબીકા સોસાયટીમાં દરોડો પાડી લક્ષ્મણ ઉર્ફે રમેશ મોહનભાઇ બારીયાને 2 તુક્કલ સાથે ઝડપી લીધો હતો તેમજ તાલુકા પોલીસે 150 ફૂટ રિંગ રોડ ઉપર રહેતા પ્રસાદ બ્રિજમોહન શ્રીકાંતભાઈને મવડી બાપાસીતારામ ચોક પાસેથી ચાઈનીઝ દોરીની 4 ફીરકી સાથે ઝડપી લઇ ધોરણસરની કાર્યવાહી હાથ ધરી હતી.